Harris Hill Ski Jump

Harris Hill Ski Jump er en hoppbakke ved byen Brattleboro i Vermont, USA. Bakken har K-punkt 90 meter og bakkestørrelse 98 meter, og er den største hoppbakken i New England-delstatene. I tillegg til hovedbakken har anlegget også en liten K20-bakke. Hoppanlegget er eid av Brattleboro Outing Club. Harris Hill har ikke hatt internasjonale renn av betydning, men har ni ganger vært arena for USA-mesterskapet i skihopping.

Gjeldende bakkerekord i K90-bakken er 102 meter, satt av Chris Lamb (USA) 14. februar 2010. I K20-bakken er rekorden 19 meter, satt av Spencer Knickerbocker (USA) 19. februar 2005. Det årlige rennet i Harris Hill kalles Fred Harris Memorial Tournament.

 Historie 
Bakken er oppkalt etter Fred Harris, som fikk bygd bakken i 1922. Bing Anderson satte den første bakkerekorden med 158 fot (48,2 meter). I 1924 ble USAs nasjonale mesterskap for første gang arrangert i Harris Hill. Mesterskapet ble også arrangert der i 1929, 1938, 1942, 1951, 1961, 1969, 1975 og 1992. (Det siste mesterskapet var i normalbakke, til og med 1980 ble USA-mesterskapet bare holdt i én bakke.)

Harris Hill er blitt ombygd flere ganger, sist i perioden 2006-2008. Etter 2005-sesongen ble ovarennet stengt på grunn av at sikkerheten var for dårlig. En pengeinnsamling og donasjoner fra stiftelsen Manton Foundation gjorde at bakken kunne ombygges til moderne standard.

5. januar 1975 døde den 22 år gamle skihopperen Jeff Wright etter at han brakk nakken i et fall i Harris Hill.Watertown Daily Times: Skier Killed (6. januar 1975, s. 16)

 Bakkerekorder 
 Dato Navn  Lengde 1922  Bing Anderson 48,2 m (158 fot) 1923  Norman Berger 48,8 m (160 fot) 1924  Henry Hall 54,9 m (180 fot) 1925  Bing Anderson 57,9 m (190 fot) 1933  Harald Sorensen 58,5 m (192 fot) 1936  Aurele Legere 60 m (197 fot) 1938  Birger Ruud 67,1 m (220 fot) 1941  Torger Tokle 68 m (223 fot) 1942  Torger Tokle 70,1 m (230 fot) 1951  Art Tokle 72,8 m (239 fot) 1965  Wolfgang Happle 73,5 m (241 fot) 1969  Adrian Watt 76,5 m (251 fot) Dato Navn Lengde 1974  Hugh Barber 78 m (256 fot) 1975  Chris Berggrav 78,9 m (259 fot) 1978  Chris Berggrav 79,6 m (261 fot) 1982  Jeff Volmrich 85 m (279 fot) 1986  Reed Zuehlke 87,5 m (287 fot) 1987  Risto Laakkonen 91,1 m (299 fot) 1995  Alexander Diess 92,7 m (304 fot) 1996  Volodymyr Glyvka 94,5 m (310 fot) 2001  Primož Delavec 97,5 m (320 fot) 2004  Luka Bardorfer 99,4 m (326 fot) 2009  Christian Reiter 100,5 m 14. februar 2010  Chris Lamb 102 m

 Referanser 

 Eksterne lenker 

 Harris Hill Ski Jump
 Harris Hill Ski Jump: Historical timeline
 Harris Hill Ski Jump: Harris Hill Ski Jump Record Breakers
 Skisprungschanzen.com: Brattleboro
 Yankee: Brattleboro, VT: Harris Hill Ski Jump – Famous landmark is restored  (januar/februar 2010)
 VPR: Harris Hill Ski Jump Celebrates 86th Year (radioinnslag sendt 11. februar 2009, tekst, lydfil, bildegalleri)

Kategori:Hoppbakker i USA
Kategori:Sport i Vermont
Kategori:Byggverk i Vermont
Kategori:Windham County (Vermont)
Kategori:Byggverk fullført i 1922
Kategori:1922 i USA